NaiveNeuron/SloPal huggingface dataset:
Glváč, Martin, podpredseda NR SR (2017-05-16):
Ďakujem. Otváram rozpravu k týmto bodom programu. Ešte chcem informovať, že som dostal... No síce, nech sa páči, pán spravodajca má prednosť. Nech sa páči. Tak do rozpravy som dostal, písomne sa prihlásili za klub SaS Martin Klus, za klub MOST – HÍD František Šebej a ďalej dvaja poslanci, pán poslanec Droba a pán poslanec Fedor. Takže nech sa páči, pán spravodajca.
Šmilňák, Martin, poslanec NR SR (2023-12-14):
Príjemný neskorý večer prajem, pán predseda, pán minister aj všetci prítomní. Budem reagovať na kolegu Oskara Dvořáka. Toto, čo tu otvoril, je len, je len zlomok, ktorý sa nachádza v tomto, v tomto guláši, alebo ako, ako to vy nadávate... nazývate, že, že doplnenie alebo zmena kompetenčného zákona. Popri tom, že idete riešiť aj, aj zbrojárstvo, aj, aj šport, aj, aj štatistický úrad, ale z toho, čo povedal pán Dvořák, to je principiálna otázka, že ako má fungovať štát a kto má tú funkčnosť štátu kontrolovať a akú má mať nezávislosť. Tento úrad ja, ja pani Bláhovej nezávidím, keď má kontrolovať fungovanie inštitúcií, ktoré zhltnú osem miliárd eur, a neviem si predstaviť, aby takýto úradník bol menovaný vládou. Ako môže byť potom zabezpečená nestrannosť a objektivita pri meraniach alebo pri posudzovaní, či sa veci dejú správne? Ak to bude úradník menovaný vládou, tak bude musieť sa správať tak, ako vláda povie. Vy ste tam udali dôvody, kedy ho menovať, ako ho menovať a ako odvolávať takého úradníka. Podľa toho, ak by sme toto prijali, ak toto prijmeme, tak ten úradník bude proste servilný vláde, inak sa to nebude dať robiť. Pán Dvořák, vy ste spomenuli, že tri dôvody, že prečo legislatívne, zrýchlené legislatívne konanie, spomenuli ste hospodárske škody a... a... a nejaký nesúlad s ľudskými právami. Zabudli ste ešte jeden dôvod, že, že ak by malo dôjsť k... (Prerušenie vystúpenia časomerom.)
Laurenčík, Milan, podpredseda NR SR (2021-09-29):
Posledným rečníkom v rámci rozpravy je pán poslanec Peter Kremský, odovzdávam mu teraz slovo, nech sa páči.
Kotleba, Marek, poslanec NR SR (2021-03-19):
Ďakujem pekne za slovo. Pani poslankyňa, ak vám niečo hovorí Rada Európy, tak Rada Európy skúmala, aké je využívanie alternatívnych palív na Slovensku. A Rada Európy aj potvrdila, že na Slovensku je nedostatočné využívanie týchto, týchto palív, to sama viete a povedali ste, že sa hlásite k záväzkom a chcete zníženie emisií. Ale ja sám osobne som podal zákony, ktoré by viedli k zníženiu emisií CO2 a využívaniu alternatívnych palív, ale ani za jeden tento hlas, zákon ste nezahlasovali za. Buď ste sa zdržali, alebo ste hlasovali proti. Tak potom buď chceme spoločne niečo dokázať, spoločne niečo urobiť pre naše životné prostredie, alebo sa tu budeme hrať na politiku. Keď taký zákon predložíte vy, my jednoznačne budeme hlasovať za, ale akonáhle ho predložíme my a naozaj reálne ten zákon by mohol viesť k využívaniu alternatívnych palív a znižovaniu CO2, tak ste sa buď zdržali, alebo ste boli proti. Tak, prosím vás, ak chceme niečo urobiť pre životné prostredie, tak by sme sa nemali pozerať na to, kto aké politické tričko má, ale o čo tam ide. Ďakujem pekne.
Blaha, Ľuboš, poslanec NR SR (2021-02-26):
Ďakujem veľmi pekne poslancovi Richardovi Takáčovi za veľmi odborný a kultivovaný prejav. Ale myslím si, že jeho obavy zjavne nie sú namieste. Pretože sme sa práve dozvedeli, že po 10 mesiacoch už vláda má rámcové témy na internetovej stránke, k čomu jej mimoriadne gratulujeme. Viete, ono by to bolo naozaj až smiešne, keby nešlo o peniaze, ktoré Slovensko tak veľmi potrebuje. Veď vidíme, v akom stave sú živnostníci, zamestnanci, ľudia na Slovensku padajú na ústa. Každá koruna alebo každé euro je dobré. Vy tu máte možnosť doniesť miliardy z Bruselu a vy takýmto spôsobom v priamom prenose zlyhávate. To je neodpustiteľné. Ja som veľmi rád, že Richard Takáč upozornil aj na ten krásny výrok pána ministra poľnohospodárstva, ktorý hovoril, že pokiaľ 1 mld. nepôjde na poľnohospodárstvo, tak nemá robiť čo na svojej stoličke. No ja sa pozerám na tu jeho stoličku a pána Mičovského tam stále akosi máme, ja tomu nerozumiem. Tak on tam ide dať namiesto 1 mld. niekoľko desiatok miliónov a aj to na úplne inú vec a napriek tomu sa drží prilepený k tej stoličke ako Kanagonom. Takýmto spôsobom by sa naozaj vyvodzovať politická zodpovednosť nemala. Mňa veľmi zarazilo aj to, akým spôsobom reagujú kolegovia zo strany SME RODINA na výstavbu bytov. Tak plán obnovy ponúka obnovu a výstavbu bytového fondu, sociálne bývanie a tak ďalej. Pán Boris Kollár tu postavil celú svoju predvolebnú kampaň na tom, aké bude stavať byty, 25-tisíc bytov tu malo byť každý rok. Tu sa malo len stavať, stavať a stavať. A nakoniec zistíme, že v pláne obnovy nie je výstavba 25-tisícov bytov, ale je tam hneď nejakých 200 mega pre NAKA, lebo nezáleží na tom, kde budú ľudia bývať, dôležité je, aby sme ich mali kam zatvárať. Toto je riešenie našej vlády. Gratulujeme.
Žitňanská, Lucia, podpredsedníčka vlády a ministerka spravodlivosti SR (2017-02-09):
Pán poslanec, túto debatu už máme za sebou, keď som predkladala tento návrh zákona. A, samozrejme, naše pohľady a postoje sú v tomto zásadne rozdielne, ale musím to zopakovať, aby neostali veci v éteri, ktoré jednoducho nesedia. Nikdy som netvrdila a nie je pravda, ten, účelom tohto zákona nie je vyšetrovanie, nie je trestné konanie ani nie je nahrádzať akékoľvek trestné konanie, účelom tohto zákona je maximalizovať transparentnosť vo vzťahu štát verzus biznis. Tento je predmetom záujmu aj kolegov v zahraničí. Veľmi často sa ma na túto právnu úpravu pýtajú a môžem povedať, že tak ako to bolo pri zverejňovaní zmlúv, aj teraz tento model, ktorý sme navrhli, je inšpiratívnym modelom, o ktorý sa zaujímajú aj niektorí kolegovia na..., v rámci európskeho priestoru. Ďakujem veľmi pekne.
Laššáková, Jana, podpredsedníčka NR SR (2012-07-03):
Pán poslanec Jasaň, nech sa páči.
P. Paška, predseda NR SR: (2006-10-17):
S faktickou poznámkou sa hlásia pán poslanec Mikloško, pán poslanec Bauer. Končím možnosť prihlásiť sa. Nech sa páči, pán poslanec Mikloško.
Fico, Robert, podpredseda NR SR (2010-10-14):
S faktickými poznámkami na vystúpenie pána ministra dvaja páni poslanci. Ukončujem možnosť prihlásiť sa s faktickými, ďalší ešte traja. Ukončujem možnosť prihlásiť sa s faktickými poznámkami. Prvý sa prihlásil pán poslanec Záhumenský.
Šofranko, Mária, poslankyňa NR SR (2021-11-24):
Ďakujem za slovo. Pán Blanár, no veľmi pekne ste citoval našich ministrov, ale pre mňa sú dôležité dve veci. Po prvé došlo ku vzájomnej dohode, že nič sa na doterajšom poslaní múzea nebude meniť a že ministerstvá garantovali, že nikto zo súčasných zamestnancov Múzea SNP sa nemusí báť o svoje pracovné miesto z dôvodu tejto zmeny. Po druhé dlhodobo nám chýbala právna úprava dĺžky funkčného obdobia štatutárnych orgánov a vedúcich zamestnancov múzeí a galérií. Toto sa teraz zmení a príležitosť dostanú schopní a šikovní manažéri, ktorí sa budú orientovať na výsledky, čo je veľmi dobrou správou. Ďakujem.
Remišová, Veronika, poslankyňa NR SR (2023-06-28):
No tak, prosím vás, vypnite ma z rozpravy.
Gaborčáková, Soňa, poslankyňa NR SR (2017-02-01):
Ja možno k tej minimálnej mzde. Naozaj ja rozumiem, čo jednak ľavicová politika vidí minimálnu mzdu takým svojím pohľadom a drží sa tej línie jednoducho. Ako ja to akceptujem. Na druhej strane chcem povedať možno takú reálnu skúsenosť, ktorú mám v našom regióne, že ak zdvíhame minimálnu mzdu a práve chceme zamestnať ľudí možno dlhodobo nezamestnaných alebo nízko kvalifikovaných, ich produktivita práce je tak nízka, že tie náklady, ktoré má zamestnávateľ na ich činnosť, prevyšujú tú ich produktivitu práce a na základe toho sa potom schyľujú práve na východnom Slovensku k tomu, že zamestnávatelia cez aktívnu sociálnu politiku, cez opatrenia berú tých zamestnancov a v podstate sa nevytvára nejaká, nejaké trvalé pracovné miesta. Proste vždy čakajú len na to, že tie príspevky prídu, ale naozaj zamestnať, keď vám hovorím, že naozaj 50 %, vyše 50 % ľudí dlhodobo nezamestnaných z východného Slovenska sú už ľudia, ktorí nemajú istým spôsobom tie návyky, a veľmi ťažko si predstaviť, že ich produktivita práce bude pre zamestnávateľa taká, že úplne sa bude hnať za ním. Jednoducho nie. Preto si myslím, že tam to vyriešia skôr, aby to boli trvalé pracovné miesta, by to v regiónoch, kde naozaj sú tí dlhodobo nezamestnaní, vyriešili práve daňové úľavy pre zamestnávateľov. Myslím si, že vtedy môže byť aj vyššia minimálna mzda, lebo už to nebude taký rozdiel medzi tým, ako odpracuje a koľko ho to stojí, lebo dostane nejakú úľavu ten zamestnávateľ na daniach. Tým pádom by sa to mohlo vyrovnať, aby vôbec nebol problém, že zavediete tú minimálnu mzdu možno na celom území. Ale za predpokladu, že jednoducho v tých zaostalých regiónoch alebo tam, kde je najviac dlhodobo nezamestnaných, by sa dala úľava práve tým podnikateľom. Takže ja viem, že je to ťažká otázka, ale treba sa zamyslieť nad tým, že v podstate na východnom Slovensku podnikatelia, ak chcú vytvoriť trvalé pracovné miesto, tak sa boja, že teda naozaj im príde človek do zamestnania, kde ho po troch mesiacoch opäť menia, opäť menia, lebo jeho produktivita práce, jeho pracovné zručnosti a možno aj intelekt tým, že aj dlho už nepracoval a tak ďalej, a my z neho nejakého vicišpána neurobíme, jednoducho toto treba zohľadňovať. V tom prípade by som súhlasila aj s minimálnou mzdou plošne na celom území Slovenska, ale keď skončia eurofondy, aj bude menej vlastne na tú aktívnu sociálnu politiku tým pádom a obávam sa, že len bude prehlbovať problémy východného Slovenska. Takže ja si toľko. Ja som si, preto si zobrala slovo, nielen aby som pre nič za nič hovorila. Ďakujem.
Farkašovský, Karol, poslanec NR SR (2024-10-23):
Ďakujem pekne, pán predsedajúci. Vážené panie poslankyne, vážení páni poslanci, v rozprave vystúpil jeden poslanec, nebol podaný žiadny pozmeňujúci ani doplňujúci návrh. Pristúpime k hlasovaniu o návrhoch uvedených v spoločnej správe. Gestorský výbor odporúča hlasovať o návrhoch uvedených vo IV. časti spoločnej správy v bodoch 1 až 18 spoločne s odporúčaním schváliť. Pán predsedajúci, prosím, dajte, hlasovať o návrhoch pod bodmi 1 až 18 zo spoločnej správy s odporúčaním gestorského výboru schváliť.
Laurenčík, Milan, podpredseda NR SR (2021-10-26):
V zmysle § 27 ods. 8 zákona o rokovacom poriadku požiadal o vystúpenie v rozprave pán spravodajca. Nech sa páči, máte slovo.
Nemky, Martin, poslanec NR SR (2017-02-07):
Pán predsedajúci, vo všeobecnej rozprave vystúpili štyria poslanci a nebol podaný žiadny návrh, preto prosím, aby ste dali hlasovať o tom, že Národná rada prerokuje návrh ústavného zákona v druhom čítaní.
Pčolinský, Peter, poslanec NR SR (2017-04-05):
Ďakujem pekne za slovo. No mne táto rozprava zatiaľ príde ako také pieskovisko, kde si chlapci ukazujú, kto má väčšiu lopatku a väčšie vedierko, a naozaj ja by som nebol rád, aby sme skĺzli do debaty, kto má na tom najväčšiu zásluhu, lebo, úprimne povedané, mne je úplne jedno, kto tento návrh zákona predkladá, nám ide o vec. Ide nám o to, aby sa Mečiarove amnestie zrušili, a je mi naozaj srdečne jedno, kto to predkladá. Ďalšia vec je, už keď sa tu poniektorí oháňajú, že „a my, my, my“, no tak stačí si pozrieť, že kto pred hlasovaním minulý týždeň odišiel zo sály, ktorí poslanci ktorej sály, ktorej strany. Jednoducho im to svedomie nedovolilo, aby podporili tento návrh zákona, a odišli radšej von. Čiže ešte raz, pozrite si, kto všetko odišiel zo sály, a potom tu niečo rozprávajme o nejakej úprimnosti. Ďakujem.
P. Hrušovský, predseda NR SR: (2003-12-11):
Teraz poprosím pána ministra, aby uviedol  návrh zákona o spotrebnej dani z minerálnych olejov. Pardon, nech sa páči, pán poslanec Komlósy. Zs. Komlósy, poslanec: Ďakujem, pán predseda. Vážený pán podpredseda vlády, kolegyne, kolegovia. Dovoľte mi, aby som v zmysle zákona Národnej rady č. 350/1996 Z. z. o rokovacom poriadku Národnej rady vystúpil k vládnemu návrhu zákona o spotrebnej dani z minerálnych olejov ako spravodajca výboru pre financie, rozpočet a menu. Uvedený návrh bol doručený poslancom Národnej rady v  stanovenej lehote, čím boli splnené podmienky určené § 72 ods. 1 zákona o rokovacom poriadku, t. j. doručenie návrhu najmenej 15 dní  pred schôdzou Národnej rady, na ktorej sa uskutoční jeho prvé čítanie. Predseda Národnej rady posúdil uvedený návrh podľa § 70 ods. 1 zákona o rokovacom poriadku a podľa legislatívnych pravidiel ho zaradil na rokovanie 20. schôdze Národnej rady. Ako spravodajca v prvom čítaní si  osvojujem stanovisko, že predmetný návrh spĺňa z formálnoprávnej stránky všetky náležitosti návrhu zákona uvedené v § 67 a § 68 zákona o rokovacom poriadku  Národnej rady, ako i náležitosti určené v legislatívnych pravidlách. Z hľadiska vecného zastávam stanovisko, že predložený návrh zákona  rieši závažnú problematiku, ktorú je potrebné upraviť spôsobom, ako je to v návrhu uvedené. Po rozprave alebo teraz už pred rozpravou budem odporúčať, aby sme tento zákon posunuli do druhého čítania a zároveň, aby  tento návrh zákona prerokoval okrem výboru pre financie, rozpočet a menu aj ústavnoprávny výbor, výbor pre hospodárstvo, privatizáciu a podnikanie a výbor pre  pôdohospodárstvo. Ďakujem, toľko, môžete.
S. Janiš, poslanec: (2008-06-25):
Ja som neútočil na pána ministra Počiatka. Ja som nehovoril o tom, že je neetický, že je nemorálny, ja som nehovoril, že mu zlomím väz. Toto hovoril váš predseda vlády, a preto túto otázku klaďte svojmu predsedovi vlády a nie mne. (Potlesk.)
Ďuriš Nicholsonová, Lucia, podpredsedníčka NR SR (2018-05-11):
S reakciou na faktickú poznámku pán poslanec Dostál.
Baláž, Radovan, poslanec NR SR (2016-11-29):
Pán predsedajúci, teraz budeme hlasovať o bodoch 7, 8 a 51, ktoré navrhla pani poslankyňa Pfundtner vyňať na samostatné hlasovanie.
Procházka, Radoslav, poslanec NR SR (2013-05-31):
Ďakujem, pani podpredsedníčka. Pán poslanec Zajac, pri všetkej náklonnosti, ktorú ja k vám prechovávam, tak mi to občas prišlo ako z 80. rokov, že ma zvolili a ja tu budem zodpovedne a to už ja tu mám vlastne ten mandát a ľudia dole sú extrémisti. Viete, ono možno ten národ si myslí o vás a vašich kolegoch, že ste extrémisti a že ste sa tak vzdialili od toho, čo je normálne a v súlade so zdravým rozumom, že už ste na tej extrémnej polohe alebo sme na extrémnej polohe my politici, ale nechcem sa nijako do toho navážať, čo ste hovorili, len tomu oponovať. ALFA prišla s týmto návrhom asi pre ôsmimi mesiacmi v októbri a vtedy sme navrhovali 100-tisíc podpisov na zákonodarnú iniciatívu. Ale táto úprava, s ktorou dnes prichádzajú kolegovia z OĽaNO, sa mi pozdáva, mne sa tých 15-tisíc nezdá žiadna katastrofa, ja ten návrh podporím. Niečo ako actio popularis je bežné vo viacerých, viacerých jurisdikciách. A ešte k tým extrémistom možno krátko, keď tu mám ešte 40 sekúnd, že mne sa zdá, že Slovensko je dnes jeden veľký tlakový hrniec – papiňák, ktorý potrebuje trošku výpust, ktorý potrebuje ventil, kde ľudia potrebujú mať pocit, že ich hlas nemá hodnotu len jeden deň, v deň, keď sa chodí k volebným urnám. Ale že ten svoj hlas dokážu uplatniť aj v priebehu, v priebehu volebného obdobia. A vy, pán poslanec, vy nemáte väčšiu moc ako ľudia, ktorí vám dali ten mandát. Máte ju menšiu, pretože je odvodená od ich moci, ich je tá pôvodná, im patrí všetka moc v tomto štáte a jej výkonom dočasne poverujú poslancov. Ďakujem.
Grendel, Gábor, podpredseda NR SR (2021-11-05):
Pani poslankyňa Anna Zemanová.
Jurinová, Erika, podpredsedníčka NR SR (2013-09-19):
Ďakujem pekne, pán podpredseda. Otváram všeobecnú rozpravu. Do rozpravy som nedostala žiadnu písomnú prihlášku. Pýtam sa, či sa chce niekto prihlásiť ústne. Hlási sa pán poslanec aj Mikloško rukou a pán... (Reakcia z pléna.) Nepriniesli mi papier. Áno, je. Áno, bol tuná založený. Dobre. Ospravedlňujem sa, hej, ten papier bol založený pod otázkami na hodinu otázok. Takže písomne, vraciam to späť, písomne do rozpravy je prihlásený pán poslanec Mikloško z klubu KDH. Nech sa páči.
Šefčík, Marek, poslanec NR SR (2020-06-04):
Ďakujem za slovo. Pán Tomáš, vy viete všetko dopredu, všetko, ako bude, aká bude voľba, úplne všetko. Pritom Gábor Grendel, kolega, tu v rozprave vymenoval argumenty, tak si to, prosím vás, pustite ešte raz a popremýšľajte nad tým, čo hovoril. Dobroslav Trnka, to je tá nahrávka s Počiatkom, ktorá tu bola spomenutá, je tým najhrubším, čo tu od generálneho prokurátora verejnosť vôbec videla! A ktovie čo ešte všetko nevidela, všakáno?! Trnka sa teraz bráni úplne trápne ako váš predseda Fico kedysi, že jeho hlas vraj nie je jeho hlasom na inej nahrávke. Ja verím, že ak zvolíme verejným hlasovaním po verejnom vypočutí generálneho prokurátora, tak to bude človek, ktorý sa nikdy za svoje slová a činy hanbiť nebude. Chcem ešte povedať niečo na adresu toho, čo ste hovorili ohľadom Daniela Lipšica. Médiá sa opýtali, myslím, že Richarda Sulíka a asi aj premiéra, že či by si vedeli predstaviť na tej pozícii takého človeka, ako je Daniel Lipšic. Odpovedali, zjednoduším, že áno. Samozrejme, médiá to prekrútili a to vám vyhovuje a zneužívate to podsúvaním verejnosti, že sa tu niečo šije na konkrétnu osobu. Ja vôbec neviem, či sa napokon Lipšic vôbec prihlási do tej voľby, ak ten zákon prejde, môže. Je však nepoctivé z vašej strany hľadať chyby na Lipšicovi, ak Fico spĺňa kvalifikácie na prezidenta, generálneho prokurátora a na predsedu Najvyššieho súdu. Morálnu kvalifikáciu na to určite nespĺňa. Ďakujem. (Potlesk.)
Kamenický, Ladislav, poslanec NR SR (2015-12-09):
Vážený pán predseda, dajte teraz, prosím, hlasovať o zákone ako o celku s odporúčaním... (Prerušenie vystúpenia predsedajúcim.)
Jílek, Rastislav, poslanec NR SR (2021-05-11):
Pán predsedajúci, keďže sme hlasovali o pripomienke z rozhodnutia pani prezidentky a o pozmeňujúcom a doplňujúcom návrhu zo spoločnej správy, odporúčam hlasovať o tom, že predložený návrh zákona prerokujeme v treťom čítaní ihneď.
Dlugošová, Zuzana, predsedníčka Úradu na ochranu oznamovateľov protispoločenskej činnosti (2022-09-22):
Vážený pán predseda Národnej rady, vážené panie poslankyne, vážení páni poslanci, veľmi si vážim prítomnosť vašu, aj keď nie takú hojnú, ale že ste tu ostali aj v týchto skoro večerných hodinách. A ja sa dnes prihováram v mene nového Úradu na ochranu oznamovateľov protispoločenskej činnosti, ktorý dostal za svoju prvoradú úlohu ochranu tzv. whistleblowerov alebo, ako hovorí zákon, oznamovateľov protispoločenskej činnosti. Sú to tí, ktorí dobromyseľne oznámia korupciu, podvod či inú nekalú praktiku, s ktorou sa stretnú pri svojej práci. A ja by som rada navrhla nato, aby mohli prípadne poslanci klásť otázky, a nato, keďže ide o nový úrad a je to, je to nová téma, aby som predniesla ďalšie detaily svojej správy v rámci rozpravy.
P. Hrušovský, predseda NR SR: (2004-02-05):
(Hlasovanie.) 130 prítomných, 68 za, 1 proti, 57 sa zdržalo, 4 nehlasovali. Návrh sme schválili. Pani poslankyňa, prosím ďalší návrh.
Blanár, Juraj, poslanec NR SR (2015-02-10):
Pán poslanec Fecko, súhlasím a podčiarkujem, že pri všetkých takýchto udalostiach, konfliktoch je množstvo aspektov, ktoré ovplyvňujú ten konflikt, a preto sa nedá táto vec vidieť len čierno-bielo a je potrebné k nej pristupovať naozaj s chladnou hlavou. Pán poslanec Viskupič, ja som už aj vo svojom vystúpení v októbri, keď sme prijímali uznesenie k situácii na Ukrajine, povedal, že podľa môjho názoru, a zhodujú sa a hovoria o tom tí, ktorí sa priamo cielene tomu venujú, a to počnúc od amerických politológov až po európskych a svetových, že Ukrajina už nikdy nebude taká, ako bola predtým. Prosto dnes si bude musieť aj reprezentácia Ukrajiny uvedomiť, že sa niečo stalo, čo budú musieť zohľadniť v budúcnosti. A čím skôr si to uvedomia, tým to bude lepšie, pretože dovtedy budú zabíjaní a budú umierať ľudia, ktorí vôbec toto nechcú. Lebo keď sa pozriete na vyhlásenie v hocijakom príspevku z Ukrajiny bežných ľudí, hovoria: už končite konečne, my už nechceme mať vojnu! Toto je náš cieľ podľa môjho názoru a k tomu by sme mali aj smerovať spoločne. A ešte raz chcem podotknúť, naša diplomacia práve k tomuto cieľu speje a robí aj v rámci európskej diplomacie, ktorá áno, sa hľadá, lebo je to prvý, by som povedal, taký vážny problém, pred ktorý je európska diplomacia postavená. Madam Ashton, ktorá to mala na starosti predtým, nemala takéto problémy, ako je to v súčasnosti. A myslím si, že naša diplomacia k tomu významne prispieva. Tak robme všetko aj my tu v tomto parlamente, aby sme dokázali skôr k tomu prispieť a nie eskalovali napätie. Ďakujem za pozornosť.
V. Veteška, podpredseda NR SR: (2005-05-17):
Teraz nasleduje prvé čítanie o vládnom návrhu zákona, ktorým sa mení a dopĺňa zákon č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení zákona č. 720/2004 Z. z.  a o zmene a doplnení niektorých zákonov . Vládny návrh zákona ste dostali ako tlač 1115. Návrh na jeho pridelenie na prerokovanie výborom máte v rozhodnutí č. 1121. Prosím opäť pána ministra zdravotníctva, aby návrh zákona uviedol.
Laurenčík, Milan, podpredseda NR SR (2021-01-29):
Ďakujem. Prosím, zaujmite miesto pre spravodajcu. Ja teraz otváram rozpravu, do ktorej som nedostal žiadnu písomnú prihlášku, preto sa pýtam, či sa hlási niekto do rozpravy ústne. Konštatujem, že nie, preto vyhlasujem rozpravu za skončenú. Predpokladám, že k rozprave, ktorá neprebehla... (reakcia ministra), zaujme stanovisko? Nech sa páči, pán minister, máte slovo.
Solymos, László, poslanec NR SR (2011-12-14):
Ďakujem pekne, pán predseda. Dovoľte, vážené kolegyne a kolegovia, aby v mene nášho dvojjazyčného klubu, aby som vám mohol zaželať krásne a pokojné Vianoce a šťastný a úspešný nový rok. (Potlesk.) És engedjék meg, hölgyeim és uraim, hogy a HÍD parlamenti frakció nevében békés áldot Karácsonyt és boldog új évet kívánjok mindenkinek. Köszönöm.
Lipšic, Daniel, poslanec NR SR (2015-04-17):
Pani predsedajúca, ja mám procedurálny návrh, keby sme mohli dnes rokovať aj po 14.00 hodine a začali by sme o 14.00 hodine rokovaním o skrátenom konaní o novele Obchodného zákonníka a ďalších zákonov, pokračovali dnes do 19.00 a rokovali aj cez víkend v sobotu a v nedeľu. Situácia je naozaj vážna. Je tu zjavne obava niektorých poslancov SMER-u, že zodpovedný ešte bude aj prezident Kiska za tento stav. Myslím si, že ľudia o pol jednej v piatok úplne bežne pracujú, majú aj víkendové smeny. Situácia je vážna. Dávam návrh, pani predsedajúca, keby ste dali o tom hlasovať, aby sme rokovali od 14.00 hodiny o skrátenom konaní, vrátane soboty a nedele, aby sme do pondelka mohli, ak teda tvrdíte, že vám ide o riešenie a nie o politikárčenie, nájsť to riešenie a schváliť ho. Pevne verím, že poslanci SMER-u ako zástupcovia bežných ľudí, ľudí práce, návrh odhlasujú.
Suja, Jaroslav, poslanec NR SR (2011-05-20):
Takže ja sa chcem dotknúť tých mačiek, zákazu strieľania, čo predkladáme. Pán kolega, táto novela nie je namierená proti poľovníkom, aby sme si rozumeli. Ako vy chcete zabrániť pohybu mačiek, domácich, ktoré majú veľký rádius, ktoré odbehnú od dediny do lesa, a budeme im zabraňovať tým, že ich budeme v tom lese strieľať alebo na lúke, alebo na poli. Chcem sa vrátiť už k tomu vášmu návrhu, ktorým ste vyjadrili, že nepodporíte túto novelu. No je mi to úplne jasné, že ju nepodporíte, lebo ste ju podporili v roku 2009, kde ste umožnili beztrestne strieľať tieto psy a mačky. A ešte mám tretí bod, čo sa týka tej nevykonateľnosti tých päťdesiatich metrov. To nie je pravda. Toto je vykonateľný zákon, lebo ako poľovník to musíte vedieť, že nemôžete tam strieľať, kde je osoba. A myslím, že päťdesiat metrov, to je dva osemposchodové bloky na sebe. To nie je veľká vzdialenosť. A pokiaľ vám vadí toto, že nemôžte tam strieľať, tak potom aký ste poľovník? Tak ešte raz vravím, že prijatím tejto novely, resp. posunutím do druhého čítania umožníme beztrestne venčiť týchto psov. Zakážeme strieľať mačky. A ešte preto raz verím, že ako správny poľovník podporíte túto novelu a posuniete do druhého čítania. Ďakujem.
M. Dzurinda, predseda vlády SR: (2005-02-03):
Vážená pani poslankyňa, zásady trestnej politiky si vláda stanovila vo vládnom programe, ktorý, ako iste si pamätáte...
Kyselica, Lukáš, poslanec NR SR (2023-05-25):
Máš pravdu, Marián, naozaj ten návrh zákona bol len o tej finančnej hotovosti, len tak jak kolega Vetrák teraz povedal, tak sa tu otvorilo plno tém, ktoré je v tomto rokovaní, a ja ako spravodajca nemám inú možnosť, nakoľko o 17.00 hod. bude posledné hlasovanie na tejto schôdzi, ja nemám inú možnosť dať hlasovať jedine o 17.00 hod. o tom, čo teraz je, a buď si dovtedy, ja neviem, lídri sadnú, dohodnú a nejakým procedurálom by sa mohlo to hlasovanie presunúť trebárs na ďalšiu schôdzu, ale ja jednoducho o 17.00 hod. musím dať hlasovať a o všetkom.
Huba, Mikuláš, poslanec NR SR (2015-07-01):
Ďakujem pekne za slovo. Veľmi podporujem návrh kvót pre ľudí so zdravotným postihnutím, ktorý odznel vo vystúpení predrečníka, klobúk dolu pred tým, čo v tejto veci náš kolega Lipšic a naša milá exkolegyňa, v súčasnosti europoslankyňa Janka Žitňanská urobili, robia a, verím, aj naďalej budú robiť. To, ako sa naša Národná rada postaví k tejto téme a k avizovaným pozmeňujúcim a doplňujúcim návrhom v druhom čítaní, bude ďalším lakmusovým papierikom, ktorý ukáže, aký je náš reálny vzťah k hendikepovaným menšinám, aká je miera našej empatie a aká je úroveň našej ľudskosti. Ďakujem.
Mikuš, Jozef, poslanec NR SR (2012-08-06):
Ďakujem pekne. Pán kolega Frešo, pomenoval si niektoré vecné aj formálne nedostatky predkladanej novely. Ja by som povedal, že táto novela má štyri obrovské negatíva. Tým prvým je zvýšenie dohodárov o, teda ceny dohodárov alebo pracovnej mzdy dohodárov o odvody. Tým druhým je zvýšenie odvodov pre živnostníkov. To sa týka zhruba tristotisíc, tých dohodárov je niekoľko stotisíc. Po tretie. Zvýšenie poplatkov pre DSS-ky takmer dvakrát. Alebo dvojnásobné zvýšenie poplatkov, to je obrovské negatívum predkladanej novely. A po štvrté, zníženie odvodov do druhého piliera pre 1,5 mil. sporiteľov. Okrem toho, táto novela má štyri nie malé chybičky, ale obrovské chyby krásy, ktoré na tejto novele ostanú navždy prilepené, aj keď vieme, že osemdesiattrojka ju bez problémov schváli. Tým prvým, tou prvou chybiskou krásy alebo obrovskou chybou je pohrdnutie, ignorovanie a porušenie všetkých legislatívnych pravidiel predtým, ako bola novela schválená vládou. Ďalšie je nedodržanie podmienok pre skrátené legislatívne konanie, myslím, že si o tom hovoril. Po tretie, porušenie rokovacieho poriadku Národnej rady pri predkladaní tejto novely do rokovania Národnej rady. A po štvrté, možné porušenie rokovacieho poriadku aj po opätovnom predložení do Národnej rady. Ako som hovoril, určite nemám o tom najmenšej pochybnosti, že 83 poslancov vládnej strany SMER túto novelu schváli. A je to tak aj vizitkou, alebo je to vizitkou aj týchto poslancov aj celej strany, keď tak krátko po voľbách si tak veľmi šliapu po svojom volebnom programe, po svojich rečiach. A svojím spôsobom veľmi krátko po voľbách oklamali aj svojich voličov aj ostatných obyvateľov a ľudí na Slovensku.
Gašpar, Tibor, podpredseda NR SR (2024-10-29):
Ďakujem. Otváram všeobecnú rozpravu. Konštatujem, že som dostal jednu písomnú prihlášku do rozpravy, a to konkrétne pán poslanec Hlina. Nech sa páči, máte slovo, pán poslanec.
Huba, Mikuláš, poslanec NR SR (2015-09-24):
Ďakujem pekne za slovo. Ja taktiež súhlasím s predrečníkom, že kvôli jednej investícii – a navyše veľmi problematickej – si tu robíme z nášho právneho poriadku opäť niekoľko mesiacov po tom, ako sme to urobili prvýkrát, trhací kalendár. Teda urobili sme to už viackrát, samozrejme, ale v tejto konkrétnej veci to robíme v krátkom časovom slede už druhý raz. Zase máme doslova len pár hodín na to, aby sme domysleli všetky možné negatívne dôsledky tejto zdanlivo malej a jednoduchej, ale v skutočnosti veľmi zásadnej zmeny stavebného zákona a ďalších právnych noriem. O tom, že v režime skráteného konania nemáme čas si prediskutovať všetky aspekty, súvislosti a možné negatívne dopady tohto návrhu s odbornou verejnosťou, ani nehovorím. Je verejným tajomstvom, ako tu aj odznelo, že tento zákon je šitý na mieru jednej veľkej investície. Ale chcem upozorniť na to, že keď bude prijatý, bude ho možné použiť, využiť a, samozrejme, aj zneužiť aj v prípade iných veľkých, takzvaných strategických investícií, ktoré môžu byť ešte spornejšie a môžu mať ešte negatívnejšie dopady, ako je táto konkrétna plánovaná investícia. Tak vás prosím, aby sme brali do úvahy aj túto skutočnosť, že otvárame Pandorinu skrinku a naozaj veľmi výrazným spôsobom zasahujeme do stavebného zákona a práve pri rozhodnutiach, ktoré môžu mať veľmi negatívny dosah na životné prostredie, pôdny fond, charakter krajiny, ho robíme do značnej miery bezzubým. Ďakujem.
Číž, Miroslav, podpredseda NR SR (2015-10-02):
Ešte pardon, uzatváram možnosť prihlásiť sa do rozpravy ústne. Ďakujem.
Žiga, Peter, podpredseda NR SR (2024-01-16):
Pán poslanec Vančo. Môžte pustiť pána poslanca Vanča?
Blahová, Natália, poslankyňa NR SR (2017-04-07):
Vážené kolegyne, vážení kolegovia, po dlhej noci si vypočujte babské táraniny. (Smiech v sále.) Keď je záujem štátnej moci v kolízii s právami tých najbezbrannejších v našej spoločnosti, štátne orgány postupujú tak, aby ochránili seba aj na úkor maloletých detí. Robia to tak často. Teraz však s nebývalou intenzitou, a to za obzvlášť nechutných okolností, keď hovoríme o týraní a zneužívaní detí zverených štátu. Táto situácia je extrémne neakceptovateľná a neudržateľná, je v rozpore so zákonmi, platnými zmluvami a medzinárodnými dohovormi, ktorými je Slovensko viazané. Takéto konanie spôsobuje obrovské strádanie maloletých detí zverených do starostlivosti štátu. Takéto konanie spôsobuje morálny rozvrat v rezorte a spôsobuje to, že Slovensko je z hľadiska zmluvným strán medzinárodných dohovorov vytláčané na perifériu vyspelých krajín Európy. Tento škandál má rozmery, ktoré túto krajinu presahujú svojou obludnosťou. Počuli sme množstvo argumentov a závažných nových zistení, ktoré hovoria o tom, prečo treba ministra práce Jána Richtera okamžite odvolať. Vládna koalícia neponúkla jeden jediný argument k tomu, prečo by tomu tak nemalo byť. A ak ste sa, vážení páni poslanci a vážený pán minister, počúvali, musíte uznať, že ste ničím nevyvrátili masívne podozrenia o tom, že úmyselne kryjete závažné porušenia zákona. Táto schôdza vyzerá ako rozhodnutie ministerstva o tom, prečo treba akreditáciu zariadeniu nechať. Výrok hovorí, akreditácia sa nezrušuje, ale odôvodnenie bolo napísané tak, ako by sa zrušovalo. Rovnako aj táto schôdza. Počas celej schôdze sme počúvali hutné argumenty, prečo treba ministra práce, sociálnych vecí a rodiny odvolať, a predpoklad je, že rozhodnutie poslancov bude – nezrušuje. Po všetkom, čo sme tu doteraz počuli, rada by som ešte raz a naposledy vyzvala ministra práce Jána Richtera k tomu, aby hneď odstúpil. Nedokážete obhájiť neobhájiteľné. Pán minister, zlyhali ste. Ohrozili ste bezbranné deti, nesiete za to plnú politickú aj osobnú zodpovednosť! Situácia je neudržateľná. Odíďte! (Potlesk.)
A. Belousovová, podpredsedníčka NR SR: (2007-07-02):
Takže pani poslankyňa Sabolová.
Pellegrini, Peter, podpredseda NR SR (2020-06-09):
Ďakujem pekne. Dávam teraz slovo spoločnej spravodajkyni pani predsedníčke výboru pre zdravotníctvo, pani poslankyni Jane Cigánikovej, aby informovala Národnú radu o výsledku rokovania výborov o tomto návrhu zákona a aby odôvodnila aj návrh a stanovisko gestorského výboru. Nech sa páči, pani poslankyňa.
Hrnčiar, Andrej, podpredseda NR SR (2017-04-04):
Nech sa páči, pani poslankyňa Gaborčáková.
Grendel, Gábor, podpredseda NR SR (2020-09-22):
Páni poslanci, poprosím vás, tichšie v sále.
Laššáková, Jana, podpredsedníčka NR SR (2015-01-29):
Pán poslanec Kaník.
Richter, Ján, minister práce, sociálnych vecí a rodiny SR (2019-11-28):
Budem tlmočiť vaše, vaše, by som povedal, výhrady alebo pripomienky pánovi ministrovi. Ja si vôbec netrúfam k problematike spravodajských služieb nejaké odpovede dávať. V plnej miere rešpektujem odborníkov z ministerstva obrany, ktorí asi pánovi ministrovi túto odpoveď vypracovali. Ale opakujem, budem mu tlmočiť vaše výhrady. V tejto chvíli viac k tomu neviem povedať. (Reakcia z pléna.) Prosím? (Reakcia z pléna.) Ja nie som právny expert do tejto oblasti.
Ďuriš Nicholsonová, Lucia, podpredsedníčka NR SR (2017-06-19):
Vážené kolegyne, kolegovia, v popoludňajšom rokovaní budeme pokračovať verejnou časťou 18. schôdze Národnej rady Slovenskej republiky v prerušenej rozprave v druhom čítaní o vládnom návrhu zákona, ktorým sa mení a dopĺňa zákon 597/2003 Z. z. o financovaní základných a stredných škôl, ktorý prerokovávame v skrátenom legislatívnom konaní. Je to tlač 611. Poprosím pána ministra školstva, vedy, výskumu a športu Petra Plavčana, aby zaujal miesto určené pre navrhovateľov. Vítame pána ministra, nech sa páči, zaujmite, prosím, miesto určené pre navrhovateľov. A dnes predpoludním v otvorenej rozprave neukončil svoje vystúpenie pán poslanec Sopko, takže najskôr dokončí svoje vystúpenie pán poslanec Sopko a po ňom sa pripraví pán spravodajca, pán poslanec Petrák, aby vystúpil v rozprave. (Pokračovanie v rokovaní o vládnom návrhu zákona, ktorým sa mení a dopĺňa zákon č. 597/2003 Z. z. o financovaní základných škôl, stredných škôl a školských zariadení v znení neskorších predpisov a ktorým sa menia a dopĺňajú niektoré zákony , tlač 611.)
Pellegrini, Peter, predseda NR SR (2024-02-27):
Ďakujem veľmi pekne. Panie poslankyne, páni poslanci, ešte pred tým, ako by som mal odovzdať slovo ďalším prihláseným do rozpravy, budem podávať procedurálny návrh v zmysle rokovacieho poriadku, nakoľko prerokovávame návrh zákona, po ktorého zmene volali všetci, ktorí v tomto parlamente sú, hlavne z opozície, preto nepredpokladám, že by niekto chcel túto rozpravu využívať na to, aby vyjadroval nejaký totálny nesúhlas s predĺžením týchto premlčacích lehôt, resp. vrátenia ich do pôvodného stavu. A keďže vystúpili písomne prihlásení za všetky poslanecké kluby opozície a tým pádom každá politická strana mohla vyjadriť svoj názor na návrh na skrátené legislatívne konanie a čaká nás ešte rokovanie v prvom čítaní o návrhu zákona ako takom, potom nás čaká rokovanie v druhom čítaní o zákone ako takom, podávam teraz v zmysle § 35 ods. 7 rokovacieho poriadku návrh na ukončenie tejto rozpravy teraz. (Reakcia z pléna.) Pán poslanec Hlina, kľudne, v prvom, v druhom, keď vás vaša strana napíše na zoznam, tak určite vystúpite. Pán poslanec Dostál má ešte nejaký návrh procedurálny predtým, ako pristúpime k hlasovaniu? (Zaznievanie gongu.) Nech sa páči.
Kažimír, Peter, podpredseda vlády a minister financií SR (2015-05-06):
Ďakujem veľmi pekne, pani predsedajúca, za slovo. Asi by som vám odpovedal na základnú otázku, čo chceme dosiahnuť novelou tohto zákona. A kľúčovo, my chceme naozaj zlepšiť právny rámec pre vydávanie investičných certifikátov a zjednodušiť prechod na úplný členský princíp poskytovania služieb centrálneho depozitára cenných papierov, pretože sme sa po rokoch rozhodli riešiť tiež taký zastaralý problém fungovania nášho centrálneho depozitára a po 10 rokoch v podstate od prvej ešte kupónovej privatizácie meníme systém, pretože si myslíme, že ak chceme rozprúdiť krv v našom prostredí z hľadiska používania kapitálového trhu, tak je to aj o fungovaní inštitúcií. A či sa to niekomu bude alebo nebude páčiť, musím povedať, že starý, stále fungujúci depozitár je zväčša prekážkou fungovania kapitálového trhu a nie na jeho proste prospech. Ale nie je to otázka a možnosť rozhodovania terajších manažérov, je to proste nahromadené dedičstvo z minulosti, ten depozitár je zaťažený mnohými, mnohými žalobami, mnohými aj politickými hriechmi. Možno si pamätáte zrušenú druhú kupónovú privatizáciu, proste množstvo, množstvo nánosov, ktoré aj táto organizácia nesie so sebou. A potom na konci dňa výsledkom je neprijateľná poplatková politika, ktorá dopadá aj na samotných akcionárov a vlastníkov cenných papierov, ale dokonca aj na štát, lebo sme sa v poplatkovej politike pri zaevidovaní štátneho dlhopisu dostali do rozdielov, že vo Viedni za ten istý produkt zaplatíte 6-tisíc eur a na Slovensku 600-tisíc eur, takže toto je také asi o fungovaní nášho starého centrálneho depozitára. S týmto chceme skončiť, na to, aby sme mohli vlastne pokračovať novou modernou formou, potrebujeme aj prijať túto novelu zákona. Navrhovaný zákon odbúrava legislatívne bariéry, ktoré bránia uvádzaniu nových finančných produktov na trh, ide napríklad o obmedzenie pri vydávaní, kde doteraz platila právna úprava, že môžu vydávať len banky, a predmetným návrhom sa toto vydávanie rozširuje aj na obchodníkov s cennými papiermi. Zavádzame úplný členský princíp poskytovania služieb centrálneho depozitára, to je to, čo som spomínal, a štandardizujeme režim finančných zábezpek, kde by sa zjednodušený režim vzniku záložných práv použitia zálohu, započítania a výkonu záložného práva podľa smernice Európskeho parlamentu a Rady mohol rozšíriť aj na ďalšie protistrany. To je všetko, ďakujem veľmi pekne.
Matejička, Vladimír, poslanec NR SR (2016-10-25):
Týmto sme hlasovali o všetkých pozmeňujúcich návrhoch. Pán predsedajúci, mám splnomocnenie gestorského výboru podať návrh, aby sme pristúpili k tretiemu čítaniu ihneď. Dajte, prosím, o tomto hlasovať.
Viskupič, Marián, poslanec NR SR (2022-02-15):
... považuje za zdaniteľné príjmy aj a) plnenie poskytnuté v rámci aktívnej politiky trhu práce40fc) b) platba podľa osobitného predpisu40fd) c) prijaté nemocenské z dôvodu, že bol uznaný za dočasne práceneschopného z dôvodu nariadenia karanténneho opatrenia alebo izolácie podľa osobitného predpisu40fe) d) prijaté ošetrovné podľa osobitného predpis.40fe) (2) Ustanovenie odseku 1 sa uplatní u daňovníka a) s príjmami podľa osobitného predpisu40g) na príjmy 1. podľa odseku 1 písm. a) a b) preukázateľne prijaté a zaúčtované v účtovníctve20) daňovníka, zaevidované v daňovej evidencii daňovníka40e) alebo zaevidované v evidencii daňovníka40f)	od 1.januára 2021 do 31. decembra 2021, 2. podľa odseku 1 písm. c) a d) preukázateľne prijaté od 1. januára 2021 do 31. decembra 2021, b) s príjmami podľa osobitného predpisu40ff) na príjem preukázateľne prijatý za zdaňovacie obdobie 2021 plynúci najdlhšie do 31. januára 2022. (3) Ustanovenie odseku 1 uplatní len daňovník, ktorý na účely uplatnenia daňového bonusu39) nespĺňa podmienku dosiahnutia zdaniteľných príjmov aspoň vo výške 6-násobku minimálnej mzdy z vykonávanej činnosti, z ktorej dosahuje príjmy podľa osobitného predpisu40fg) (4) Zamestnanec, ktorý na účely uplatnenia daňového bonusu39) nespĺňa podmienku dosiahnutia zdaniteľných príjmov aspoň vo výške 6-násobku minimálnej mzdy z príjmov zo závislej činnosti podľa osobitného predpisu40ff) a v súvislosti s týmito príjmami dosahoval príjmy podľa odseku 1, je povinný v lehote do 10. marca 2022 oznámiť zamestnávateľovi výšku prijatých príjmov pre účely ich započítania na uplatnenie daňového bonusu 39) v členení podľa odseku 1, pričom zamestnávateľ na ne prihliadne pri vykonávaní ročného zúčtovania a výpočte dane z príjmov podľa osobitného predpisu,35) ak zamestnanec o vykonanie ročného zúčtovania požiadal.“.“ Doterajší článok II sa primerane preznačí. Nový článok II nadobúda účinnosť dňom vyhlásenia, čo sa premietne v ustanovení o účinnosti pri spracúvaní čistopisu schváleného zákona. V súvislosti s vložením nového článku sa pri spracúvaní čistopisu schváleného zákona primerane upraví názov návrhu zákona. Pán predseda, skončil som. Ďakujem.
Kuffa, Štefan, poslanec NR SR (2014-07-10):
No naozaj je to veľmi emotívna téma. Ja som tiež nerátal, že to tak dlho bude trvať, už je druhý deň rozprava a ešte sme sa neprihlásili do ústnej rozpravy. Ale zaujala ma jedna vec, kvôli čomu všetkému je schopná padnúť vláda. A jedna z vecí, tá zákulisná vec povedaná tuná bola, že kvôli nedeli mala padnúť vláda. To je úplne super. A tak by som tak vyzval v podstate všetkých tuná prítomných, možno aj politické strany a subjekty, pán predseda, však aj vás, po najbližších voľbách keď sa bude zostavovať vláda, treba si poriadne rozmyslieť, s kým ísť do vlády. A to aj pravica, ako aj ľavica. A práve tie hodnotové témy sú veľmi silné. A tuná, ja som to už aj spomínal, ani tak veľmi necítim ten rozdiel medzi ľavicou a pravicou ako medzi konzervatívnym krídlom a tým liberálnym. Tam sú podstatné rozdiely. A na tých hodnotových témach tu sa to veľmi silne láme. A to zlepšenie postavenia rodín na Slovensku, ako si to spomínal, pán kolega. Aj mne na tom veľmi záleží. Áno, sú tu potrebné isté regulácie. Keď sme chceli chrániť nefajčiarov, museli sme prijať zákon na ochranu nefajčiarov, lebo tí fajčiari, ktorí tuná sú a boli, tak jednoducho ignorovali tých, ktorí nefajčia a nechcú fajčiť a ktorým to vadilo. Tuná také tie veci zazneli, že sa má zakázať úplne všetka práca v nedeľu. To nikto tuná nespomenul a ani nikto to nemá na mysli. Ale to je to prekrúcanie tej pravdy v priamom prenose. A toto je veľmi problematické. Veď sú tu činnosti a práca, bez ktorej by spoločnosť ako taká nemohla fungovať. Veď sa tu spomínalo poľnohospodárstvo, zdravotníctvo. A takisto aj na tej benzínovej pumpe však je jasné, že sa očakáva, že si v nedeľu tam natankuje... (Prerušenie vystúpenia časomerom.)
Bittó Cigániková, Jana, poslankyňa NR SR (2022-06-16):
Za toto Ľubošovi zrušili Facebook, presne. No, Richard, ja ťa obdivujem, ako teda ty naozaj že seriózne odpovedáš tomuto človeku, človeku, pod ktorého vedením zostali tie podniky pod ministerstvom hospodárstva v stámiliónových stratách, človeku, počas ktorého sa tu kradlo vo veľkom, ktorý kryl vagabundov až tak, že oni uverili, že im ešte aj vražda prejde a ktorý neodvolal Jahnátka, Kažimíra, Žigu a teda, že bolo za čo si myslia aj orgány činné v trestnom konaní, že? Ale odvoláva teba. Odvoláva teba a ja dúfam, že počúva aj pán kolega Gyimesi, ktorý Ficovi veľmi pomáha. Ktorý si dokončil prepojenie plynovodu s Poľskom, zastropoval ceny elektriny pre domácnosti, zabezpečil jadrové palivo na viac ako rok, odskúšal import cez elengeterminály, uzatvoril zmluvu o dodávke nórskeho plynu, uzatvoril zmluvu o dodávke elenge, znížil závislosť od ruského plynu o 65 %, zvýšil energetickú bezpečnosť Slovenskej republiky, reguloval cenu pre domové kotolne, podporil si vodíkové technológie, pripravil si park pre megainvestora, na východe pripravuješ ďalšie, čím teda pomôžeš vzniku mnohých pracovných miest, dal si návrh na zníženie pohonných hmôt, ďalšie a ďalšie, okrem iného veľmi dôležité, všetky podniky pod vedením ministerstva hospodárstva, teda tvojich nominantov skončili v pluse napriek kríze, tak naozaj obdivuhodné, že to berieš takto vážne. A ja by som teda len poďakovala pánovi Ficovi za tento priestor, že sme sa teda mohli prezentovať, že si ty mohol prezentovať svoju prácu. A chcela by som našim, našim rusofilom zo SMER-u pripomenúť, že za sa... (Prerušenie vystúpenia časomerom.)
Jurinová, Erika, podpredsedníčka NR SR (2012-12-14):
Ďalší prihlásený do rozpravy, pán poslanec Brocka, nech sa páči.
I. Radičová, poslankyňa: (2008-09-17):
Samozrejme, prijímam výzvu pána predsedu sociálneho výboru Haleckého na diskusiu o tomto návrhu a sama sa ju pokúsim otvoriť. Urobím tento krok a ďakujem veľmi pekne. Chcem zareagovať na pani kolegyňu Damborskú. Samozrejme, je istý vzťah  medzi sociálnym poistením a systémom štátnej sociálnej podpory. Jeden systém má princíp poistný z odvodov, je to známa vec. Druhý princíp je založený na daňovom princípe. Naša štátna sociálna podpora ako súčasť rodinnej politiky má univerzálny charakter. Netestuje, nerozlišuje, ale orientuje celú svoju pomoc na každé dieťa. Teda princíp súbehu poistného princípu a podpory z daňového systému nie je ojedinelý. Máme ho v systéme opakovane niekoľkokrát, aj napr. v dôchodkoch. Je to normálna vec. Tento problém tu naozaj neexistuje. Čo sa týka diskusie o tom, či je 6 mesiacov dostatočne dlhou dobou na to, aby rodič, či už je to matka alebo otec, zvážil dobu, ktorú má k dispozícii, alebo nutnosť kombinovať príjem so starostlivosťou o dieťa, lebo nie každý má to šťastie v živote, že nemusí a nie je vystavený takémuto tlaku, v takomto prípade nie je problém, pokiaľ by po rozhodnutí zmenený zdravotný stav znamenal inú záťaž alebo potrebu ďalšej podpory tejto rodiny, lebo by nastala zmena. Pre starostlivosť o deti, kde je zhoršený zdravotný stav, máme úplne iný systém. A ten by v tom okamihu nastupoval do hry. Takže tento problém tam nevidím. A pri zodpovednom rozhodnutí sa do 6 mesiacov hovoríme stále o systéme, ktorý sa vzťahuje na matky alebo otcov, tých, čo predtým boli v práci, boli zamestnancami. Ja nehovorím o skoro polovici rodičov, ktorí pred narodením dieťaťa nepracovali, lebo takú máme situáciu. Tam naďalej beží normálny systém cez rodičovský príspevok a podobne. A ten rodič, ktorý mal predtým záväzky v práci, vie posúdiť, aký okamih návratu do práce je pre neho nevyhnutný alebo možný. A na námietku, že to môže vytvárať akýsi tlak, aby sa skôr ten rodič vracal do práce, som zámerne zdôraznila, že takýto tlak nevznikne, ak doplňujúco budeme postupovať, ak teda sa naplní i programové vyhlásenie vlády a postupne sa bude zvyšovať samotný rodičovský príspevok. A ja som s týmto predpokladom počítala, že k takémuto naplnenie príde. Potom ten tlak a motivácia nevzniká, ale zároveň podmienenosť môjho návrhu tým, že ide o rodiča, ktorý pracoval, zabraňuje tomu, aby sme znovu mali dieťa ako náhradu za zdroj príjmu. A vieme, o akej situácii hovorím. Takže ďakujem veľmi pekne za podnety. Som pripravená o nich ďalej diskutovať. A dávam len do pozornosti, že mechanizmus voľby vo viacerých štátoch existuje a nestretol sa so žiadnymi problémami. Naopak, dokonca forma celého balíka rodinných účtov, kde si disponuje rodič balíkom alebo sumou peňazí, ktorá je k dispozícii, podľa svojej voľby, je najosvedčenejšou sociálnou politikou. A naozaj funguje veľmi efektívne. A tento môj krok bol pokusom posunúť našu sociálnu politiku týmto smerom. Ale veľmi si vážim pripomienky a vecnú diskusiu. Ďakujem.
Pellegrini, Peter, predseda NR SR (2014-12-09):
Veľmi pekne ďakujem za toto gesto, pán poslanec, a teda konštatujem, že sme vyradili z hlasovania túto tlač a pán podpredseda Číž bude ten, ktorý určite v krátkej dobe potom zvolá kolegov naprieč politickým spektrom a dohodne sa ďalší postup. Poprosím, pán poslanec Hlina.
Laššáková, Jana, podpredsedníčka NR SR (2013-09-24):
Na vystúpenie pána poslanca s faktickou poznámkou páni poslanci Poliačik a Kaník, končím možnosť prihlásiť sa s faktickými poznámkami. Nech sa páči, pán poslanec Poliačik.
Hrušovský, Pavol, predseda NR SR (2012-02-03):
Hlasujeme, páni poslanci, o procedurálnom návrhu, ktorý v rozprave predložil pán predseda klubu Paška, ktorý navrhol nepokračovať v rokovaní. (Hlasovanie.) 147 prítomných, 68 za návrh, 69 proti, 10 sa zdržalo. Neschválili sme návrh. Prosím ďalší návrh.
Zmajkovičová, Renáta, podpredsedníčka NR SR (2014-10-30):
Faktické poznámky, jedna. Uzatváram možnosť prihlásiť sa. Pán poslanec Brocka.
Blanár, Juraj, podpredseda NR SR (2020-12-10):
Jasné. Dajte ešte pani poslankyni možnosť dokončiť otázku.
Bugár, Béla, podpredseda NR SR (2011-04-06):
Pán spravodajca, chcete sa vyjadriť k rozprave? (Reakcia spravodajcu.) Nie. Ďakujem pekne. Prerušujem rokovanie o tomto bode programu. Budeme pokračovať prvým čítaním o návrhu poslancov Národnej rady Slovenskej republiky Roberta Fica, Jána Počiatka a Petra Kažimíra na vydanie zákona o odvodoch vybraných finančných inštitúcií a o zmene a doplnení niektorých zákonov (tlač 272). Pán poslanec Počiatek, nech sa páči, môžete odôvodniť návrh.
Shahzad, Silvia, poslankyňa NR SR (2018-09-18):
Ďalej aby ste za gestorský výbor určili hlasovaním Výbor Národnej rady pre sociálne veci, aby predmetný návrh zákona výbory prerokovali do 30 dní a v gestorskom výbore do 32 dní.
Hrušovský, Pavol, podpredseda NR SR (2010-10-15):
Hlasujeme o návrhu prerokovať zákon v druhom čítaní. (Hlasovanie.) 141 prítomných, 78 za, 51 proti, 12 sa zdržalo. Návrh sme schválili. Pán poslanec, prosím o ďalší návrh.
P. Paška, predseda NR SR: (2009-02-03):
Ako o prvom budeme hlasovať o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 172/2008 Z. z. o neprimeraných podmienkach v obchodných vzťahoch , je to tlač 931. Poprosím Tibora Glendu, aby ako určený spravodajca uviedol hlasovanie.
Laurenčík, Milan, podpredseda NR SR (2020-07-07):
Ďakujem. Na vaše vystúpenie neevidujem žiadnu faktickú poznámku, preto sa pýtam, či sa chce niekto prihlásiť do rozpravy ústne. Konštatujem, že nie. Vyhlasujem rozpravu za skončenú. Chce k rozprave zaujať stanovisko navrhovateľ? Nie. Žiada si k rozprave stanovisko zaujať spravodajca? Nie. Prerušujem rokovanie o tomto bode programu. Vyhlasujem dvojminútovú prestávku, aby sa mohli poslanci vrátiť na hlasovanie. (Prestávka.) (Po prestávke.)